У Магілёве некалькі музеяў, бібліятэк, драматычны тэатр, тэатр лялек, некалькі кінатэатраў. Цэнтральнай вуліцай горада зяўляецца Першамайская. Яна пачынаецца ад плошчы Славы і праходзіць у паўночна-ўсходнім напрамку праз увесь горад. З плошчы Славы, з крутога берага Дняпра, адкрываецца маляўнічы краявід на левабярэжную частку горада – Задняпроўе. На гэтай жа плошчы знаходзіцца найпрыгажэйшы будынак горада – ратуша. Яна была адбудавана нанова ў 2007 годзе на месцы старажытнай ратушы, узведзенай яшчэ ў 1679-1698 гадах, але разбуранай пасля Вялікай Айчыннай вайны.